**Szombathely Megyei Jogú Város Önkormányzata Közgyűlésének**

**………..../2024. (…………….....) önkormányzati rendelete**

**a helyi építészeti tervtanácsról**

Szombathely Megyei Jogú Város Önkormányzatának Közgyűlése a magyar építészetről szóló 2023. évi C. törvény 225. § (8) bekezdés 3. pontjában kapott felhatalmazás alapján, az Alaptörvény 32. cikk (1) bekezdés a) pontjában és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában meghatározott feladatkörében eljárva a következőket rendeli el:

**1. §**

Szombathely Megyei Jogú Város Önkormányzata (a továbbiakban: Önkormányzat) a magyar építészetről szóló 2023. évi C. törvényben (a továbbiakban: Méptv.) meghatározott feladatok ellátására helyi építészeti tervtanácsot (a továbbiakban: Tervtanács) működtet.

**2. §**

(1) A Tervtanács megtárgyal minden olyan építészeti-műszaki tervdokumentációt, amit a Méptv. a hatáskörébe utal, vagy aminek megvitatását az önkormányzati főépítész kezdeményezi.

(2) A Tervtanács polgármester által felkért tagjainak száma legfeljebb 10 fő.

(3) A Tervtanács szükség szerinti gyakorisággal, a tárgyalási dokumentáció tartalmától függően az ügyrendjében meghatározott számban és összetételben ülésezik.

(4) A Tervtanács munkájának szervezését, titkársági feladatait, valamint a működésével kapcsolatos adminisztratív feladatokat a Polgármesteri Hivatal főépítészi feladatokat ellátó szervezeti egysége látja el.

**3. §**

(1) A Tervtanács működéséhez szükséges források – így különösen a tagok tiszteletdíjának – fedezetét az Önkormányzat a mindenkori éves költségvetésében biztosítja.

(2) A Tervtanács tagját a tárgyalt napirendi pontok tekintetében megillető, a Tervtanács ügyrendjében meghatározott tiszteletdíj nem lehet magasabb a Közgyűlés bizottsága nem képviselő tagjának a városi képviselők, bizottsági elnökök, tagok, valamint a tanácsnokok tiszteletdíjának, természetbeni juttatásainak megállapításáról szóló önkormányzati rendeletben meghatározott havi tiszteletdíjának nyolcadánál.

(3) A Tervtanács tagjának az egy tervtanácsi ülésre kifizetett tiszteletdíja nem lehet magasabb a Közgyűlés bizottsága nem képviselő tagjának a városi képviselők, bizottsági elnökök, tagok, valamint a tanácsnokok tiszteletdíjának, természetbeni juttatásainak megállapításáról szóló önkormányzati rendeletben meghatározott havi tiszteletdíjánál.

**4. §**

Hatályát veszti a Szombathely Megyei Jogú Város Önkormányzata Építészeti - Műszaki Tervtanácsának létrehozásáról, működési rendjéről szóló 21/2013. (VI.6.) önkormányzati rendelet.

**5. §**

Ez a rendelet 2025. január 1-jén lép hatályba.

|  |  |
| --- | --- |
| **/: Dr. Nemény András :/polgármester** | **/: Dr. Károlyi Ákos :/jegyző** |